lflage/wiki-talks huggingface dataset:
Беседа:Георги Попнаумов

message: Тука на страница 19 правнук му твърди, че са от Загорчани. Да не би пък дда Мико (беседа) 19:27, 20 ноември 2023 (UTC)
replies: text: Не ми го зарежда това, но другите два източника по ми тежат. --Протогер (беседа) 20:01, 20 ноември 2023 (UTC)
thread_title:  Загоричани?
Беседа:Радханити

message: Тази статия попада в сферата на модерната ционистка митология. Има само един източник, в който е използвано обозначението "радханити" - "Книга за пътища и страни" на ибн Хордадбех (Ибн Хурдазбих) от 9 в. и "Книга за страните" от Ибн ал-Факих, написана през 10 в, което се явява преразказ на първия източник. И в двата случая няма достатъчно фактически материал, който да свързва термина изрично с еврейски търговци, още по-малко с развита еврейска търговска мрежа, която обхваща "Европа, Северна Африка, Близкия Изток и Централна Азия, достигайки до Индия и Китай". За да се направи тази връзка се използва класически способ за манипулация, към който съвременната ционистка пропаганда прибягва многократно, когато трябва да се запълнят логичните празнини в ционисткия разказ за еврейската история - пробутва се късна легенда на евреи-ашкенази за средновековен еврейски търговец, пътувал заедно с радханити по маршрута им до няколко средновековни града, разположени на територията на съвременните Полша и Украйна и споменаването на понятието "радханити" в тази легенда се използва като категорично доказателство за връзка между един неуточнен термин (незасвидетелстван в други източници освен гореспоменатите два) и еврейската история (която е абсолютно непрекъсната от времената на сътворението на света и даже отпреди това).
Статия е написана в разказвателен стил с условно наклонение, източниците не съответстват на твърденията, а някои от твърденията, въпреки категоричността си са буквално изсмукани от пръстите. Целта на този подход е формирането на представи чрез използване на внушения, а не информативност. За мен тази статия е за изтриване. Ако все пак бъде запазена, да се отбележи, че твърденията в нея са ненаучни и се основават на еврейски предания и легенди. 176.12.37.187 00:05, 21 ноември 2023 (UTC)
thread_title:  Модерна ционистка митология
Беседа:Врачанско македонско благотворително братство

message: Възможно е да е Борис Иванов (ботаник). 20 година я нема - може да е във Враца. Мико (беседа) 16:22, 21 ноември 2023 (UTC)
thread_title:  Борис Иванов 

message: Има във Възпитаничките на Солунската с едно н - от Енидже Вардар. -- Мико (беседа) 07:42, 22 ноември 2023 (UTC)
thread_title:  Мокрева
Беседа:Блиц шахмат

message: Статията е за изтриване поради несъответствие на заглавието на съдържанието и грешно свързване с чуждоезикови статии. Озаглавена е "Блиц шахмат", а съдържанието е почти изцяло за Ускорен шах (бърз шах, рапид), за който има нова статия с правилно съдържание. Още отначало понятието "блиц шахмат" погрешно е идентифицирано с "бърз шах", което е друг вид шахмат с намалено време за мислене! Освен това статията "Блиц шахмат" погрешно е свързана с чуждоезикови статии за "Бърз шах" (Быстрые шахматы, Schnellschach, Rapid šach, Rapidschaak и др.), което не позволява с тях да бъде свързана съответстващата им нова българска статия "Ускорен шах". След изтриването това ще бъде възможно. После ще бъде създадена нова статия "Блиц шахмат" с правилно съдържание за блиц-шах и свързана със съответната група чуждоезикови статии за "Блиц шахмат".
Благодаря за разбирането!
Mihail Al. Mihaylov 02:58, 22 ноември 2023 (UTC)
replies: text: Ако заглавието не е точен превод, то се прави пренасочване, а не се трие статията. Илиев2010 (беседа) 15:46, 22 ноември 2023 (UTC)
replies: text: : Сега видях, че сте създал дублираща на статията бърз шах. Ако има различна информация, след пренасочване на заглавието на първата създадена статия, съдържанието може да се обедини, но доколкото знам това се прави от администратор. Има шаблон за сливане: https://bg.wikipedia.org/wiki/Шаблон:Сливане Илиев2010 (беседа) 15:53, 22 ноември 2023 (UTC)
Явно не сте разбрал написаното, моля прочетете го внимателно. От прочитането ще стане ясно, че не може да се направи пренасочване от Блиц шахмат към новата статия Ускорен шах, чието заглавие съответства на съдържанието ѝ (бърз шах, рапид) или да се сливат - защото сегашната статия Блиц шахмат трябва да се изпълни със съдържание за блиц-шах и да се свърже чрез "добавяне на препратка" (вляво) със статиите за „Блиц шахмат“ на други езици. А сега тя е свързана неправилно със статиите за „Ускорен шах“ (бърз шах, рапид) на други езици! Заема мястото за свързана статия, а е неправилно свързана - трябва да освободи мястото и вместо нея да бъде свързана правилната статия Ускорен шах. Mihail Al. Mihaylov 20:33, 22 ноември 2023 (UTC)

text: Говорих за бърз шах: https://bg.wikipedia.org/w/index.php?title=Бърз_шах&redirect=no Илиев2010 (беседа) 20:08, 23 ноември 2023 (UTC)
thread_title:  За изтриване
Беседа:Каршияк

message: "Така османците наричат тази част от Мелнишката каза, която се намира в Малешевията, западно от река Струма." - тук според мен има грешка, става въпрос за Петричката каза, а не за Мелнишката! Пламенъ Цвѣтковъ 20:51, 22 ноември 2023 (UTC)
replies: text: Няма грешка. До към 1878 година Каршияка административно се числи към Мелнишка каза, а след това към Петричка. Този факт трябва да бъде упоменат, но трябва да намеря подходящ източник.--Кочев (беседа) 05:50, 23 ноември 2023 (UTC)
thread_title:  Граници
Беседа:Банко Банков (министър)

message: Здравейте, има ли надежден източник за презимето на министъра? Намирам само от един приемливо за мен(библиотека) достоверен източник изписването му, като "Атанасов" и се консултирам, за да е сигурна и точна представената крайна информация. 
С уважение, Виктор Шапилов (беседа) 01:17, 23 ноември 2023 (UTC)
replies: text: ? Мисля, че той е добавил презимето и сигурно така е описано в Ташо Ташев.--Ilikeliljon (беседа) 08:09, 23 ноември 2023 (UTC)
replies: text: : Да, би трябвало да е от Ташев. Мога да погледна довечера, ако не забравя. Има ли особена причина за съмнение? --Спас Колев (беседа) 13:36, 23 ноември 2023 (UTC)
replies: text: ::@Nk само ако не е проблем и имате книгата в наличност. Има само някакво енциклопедично значение - за да не изглежда, като техническа грешка( ако е напълно нормална такава при огромния обем съдържание за дигитализация), или печатна в самата книга. Съмнява ме някой да проявява особен енциклопедичен интерес наистина. Ако източникът е тази книга, с трите имена на министъра излизат резултати само от страница 45та на въпросното издание за тази личност. Книгите в пълното им съдържание са богатство. Благодаря за съдействието @Ilikeliljon и извинения за безпокойството колеги. Поздрави!  Виктор Шапилов (беседа) 11:55, 29 ноември 2023 (UTC)
replies: text: ::: Да, в книгата е Атанасов. --Спас Колев (беседа) 17:46, 29 ноември 2023 (UTC)
thread_title:  Презимето на министъра
Беседа:Lactobacillus bulgaricus

message: Въпреки, че редакцията ми е върната, Lactobacillus bulgaricus не е Lactobacillus delbrueckii subsp. bulgaricus. Първото е несъществуваща бактерия, а второто е подвид на бактерия. Стамен Григоров не е открил и описал Lactobacillus delbrueckii, а само нейн подвид - пише си го в името - subsp. Илиев2010 (беседа) 18:34, 24 ноември 2023 (UTC)
replies: text: Първото е синоним на второто, използван в някои публикации , съответно първото пренасочва към второто. Lactobacillus delbrueckii е отделен обект, за който нямаме статия. --Спас Колев (беседа) 10:12, 25 ноември 2023 (UTC)
replies: text: : Синоним е до 1984 г. По същата логика да направим пренасочване от Народна република България към Република България. Илиев2010 (беседа) 14:51, 25 ноември 2023 (UTC)
replies: text: :: То има и разлика от синоним (в биологията; a.k.a. базионим/протоним) до синоним (в лингвистиката), но това са само подробности... за по-начетени. Да Ви питам аз тогава едно риторично въпросче: защо и двете посочени от Вас имена да не са пренасочващи към по-общото Трета българска държава. Защото, както може би се досещате, не се касае само за/до синоними. Ако Народна република България нямаше отделно обособена история, може би препратката щеше да бъде пренасочваща към Република България, Царство България или Трета българска държава. Обаче случаят не е такъв. Lactobacillus bulgaricus да не би да има отделно обособена история след 1984 г.? Ако беше така, нямаше вече да го водят синоним на Lactobacillus delbrueckii subsp. bulgaricus (, ). Сравненията Ви са неправилни, логиката Ви – в грешната посока. Пробвайте да предложете за изтриване същата пренасочка в английската версия... ще е интересно да се видят тамошните реакции и отговори. --Ted Masters (беседа) 23:09, 27 ноември 2023 (UTC)
replies: text: ::: Примерът ми наистина не е добър. Проверих в англоезичната Уикипедия и там открих такъв вид съкращаване на името за други видове, макар да не е по правило. За мен е странно изписването на подвид като вид (биология) и щом отпадането на името през 2014 също не се отчита, значи просто е допустимо. Илиев2010 (беседа) 13:21, 28 ноември 2023 (UTC)
thread_title:  Грешно пренасочване
Беседа:Закон на Бойл – Мариот

message: Смятам, че са излишни интервалите около дългото тире в заглавието на статията. Поначало дългото тире се огражда с интервали, но когато се използва като пунктуационен знак. А тук то замества тиренцето (дефиса), за да покаже, че това са имена на двама души, а не двойно име на един човек.
91.139.213.126 15:00, 26 ноември 2023 (UTC)
replies: text: Не. Официален правописен речник на българския език. София: Просвета, 2012, с. 96, т. 103.3. Carbonaro. (беседа) 16:31, 26 ноември 2023 (UTC)
thread_title:  Заглавие на статията
Беседа:Уравнение на Клапейрон – Менделеев

message: Късото тире (дефисьт) в заглавието трябва да се замени с дълго тире без интервали:
Клапейрон–Менделеев
(това са имена на двама души, а не двойно име на един човек).
91.139.213.126 15:00, 26 ноември 2023 (UTC)
replies: text: Правилно. Само че е с шпации: https://ibl.bas.bg/ezikovispravki/vaprosi/pri-prepinatelni-znatsi-9/572. Carbonaro. (беседа) 16:28, 26 ноември 2023 (UTC)
thread_title:  Заглавие на статията
Беседа:Калем

message: Моля някой да изтрие препратката от "Калем (пособие)" към "Присаждане (растениевъдство)". Вместо това трябва да се направи препратка от "Калем (присадка)" към "Присаждане (растениевъдство)". Що се касае до "Калем (пособие)", това няма нищо общо с растениевъдството, вж. английската статия "Slate (writing)". 2001:67C:20D0:31:D250:99FF:FE3F:3341 16:00, 27 ноември 2023 (UTC)
replies: text: Готово, благодаря.-- Алиса Селезньова (беседа) 16:07, 27 ноември 2023 (UTC)
thread_title:  Неверни препратки
Беседа:Национална баскетболна лига (жени)

message: В периода на своето съществуване името на клуба е Раковски ФК,а не само Раковски или Раковски София 84.43.188.84 17:37, 27 ноември 2023 (UTC)
Ето един линк, макар и за футболния отбор на дружеството,което показва пълното име на клуба-https://www.fccska.com/%D1%81%D1%80%D0%B5%D1%89%D0%B0/m:%D1%80%D0%B0%D0%BA%D0%BE%D0%B2%D1%81%D0%BA%D0%B8-%D1%84%D0%BA-%D1%81%D0%BE%D1%84%D0%B8%D1%8F-%D1%87%D0%B0%D0%B2%D0%B4%D0%B0%D1%80-%D1%81%D0%BE%D1%84%D0%B8%D1%8F/d:1945-11-17
replies: text: @84.43.188.84 как по точно баскетболен отбор ще носи името Футболен Клуб Раковски?Ģiverņ (беседа) 18:22, 27 ноември 2023 (UTC)
replies: text: :Раковски ФК е дружество вследствие обединението на ФК 13 и Раковски.Изписването на само Раковски, не отговаря на историческата достоверност.В публикациите на вестник Народен спорт, за всички видове спорт се пише Раковски ФК 84.43.188.84 18:43, 27 ноември 2023 (UTC)
replies: text: ::Моля ви да предоставите добър източник за този факт. Най-достоверният източник, който аз откривам е на БФБ и там отборът е изписан като Раковски София - --Ģiverņ (беседа) 06:42, 28 ноември 2023 (UTC)
replies: text: :::БФБ копира написанато от Уикипедия,достатъчно е да видите класиранията за мъжкото първенство, там все още не са нанесени класираните на 3-място за 1964,1968 и 1986.

text: :::Вестник Народен спорт бр.132 от 1946, даже публикува снимка на женския баскетболен тим с надпис -Раковски ФК -Републикански шампион за 1946. 84.43.188.84 04:52, 29 ноември 2023 (UTC)
replies: text: ::::Благодаря, нямам достъп до тези вестници, но ви се доверявам.--Ģiverņ (беседа) 07:52, 29 ноември 2023 (UTC)
thread_title:  Раковски ФК
Беседа:Дядо Благо

message: Няма ли как да се премахне шльокавицата от шаблона? 212.233.211.152 21:48, 27 ноември 2023 (UTC)
replies: text: Редактирах обекта в Уикиданни. Zhoxy (беседа) 19:29, 5 декември 2023 (UTC)
thread_title:  Шльокавица през 2023
Беседа:Васил Кирков

message: 1) в Народния театър, където работи (1909 – 1923, [[1934 – 1941)....
2) Починал 28 ноември 1931 г....
Schekinov Alexey Victorovich (беседа) 05:03, 28 ноември 2023 (UTC)
thread_title:  Дата
Беседа:Списък на сертифицираните издания на „Скорпиънс“

message: Не съм никак убедена, че товa e граматиката на нашия език. Очевидно брой е схващано като част от продажби и съответно трябжа да се сложи може би тире. -- Алиса Селезньова (беседа) 10:37, 28 ноември 2023 (UTC)
replies: text: Здравей, всъщност аз ицяло възнамерявам да променя статията и да направя по „стегнати“ таблиците, освен това източниците не места не работят. Иначе относно името, не се чувствам компетенен, в случай, че някой знае, нека премести статията. Станислав Николаев 11:58, 28 ноември 2023 (UTC)

text: Станислав Николаев, Алиса е права че заглавието звучи малко нескопосано на български. Не става много ясно наистина ли са рекордни и по какъв критерий. Сале (беседа) 12:02, 28 ноември 2023 (UTC)
replies: text: :И вероятно Алиса е права, аз въобще не оспорвам думите ѝ, просто самият аз не се чувствам компетентен да го преправя така, че да звучи адекватно. Станислав Николаев 12:11, 28 ноември 2023 (UTC)
replies: text: ::„Списък на най-продаваните албуми на „Скорпиънс“? 212.122.164.1 12:40, 28 ноември 2023 (UTC)
replies: text: :::Най-продаваните не конкретизира правилно, защото това, че даден албум е много продаван, не означава автоматично, че има издаден сертификати. „Списък на сертифицираните издания на „Скорпиънс““ може би ще бъде най-точно. Станислав Николаев 13:16, 28 ноември 2023 (UTC)
thread_title:  Граматика
Беседа:Пикълбол

message: Не знам дали е необходимо размерите да се дават във футове и метри. Има ли други мнения по въпроса? Carbonaro. (беседа) 11:37, 30 ноември 2023 (UTC)
replies: text: Carbonaro., със сигурност има смисъл във всички спортове в които оригинално разстоянията са определени във футове. В противен случай числата изглеждат странни и незапознат читател почва да се чуди защо са такива. Според мен обаче на български водещото трябва да е в метрични единици а имперските да са в скоби. В случая например „Кортът е дълъг 13,4 метра (44 фута)“ Сале (беседа) 13:27, 30 ноември 2023 (UTC)
replies: text: :Щом оригинално са определени така, предлагам да останат първо футовете. Carbonaro. (беседа) 15:10, 30 ноември 2023 (UTC)
replies: text: ::Carbonaro., хм. Тогава ще трябва да го направим и в много отдавна утвърдени у нас спортове като тенис и тенис на маса например с което не съм много съгласен. Сале (беседа) 17:38, 30 ноември 2023 (UTC)
replies: text: :::Сале, говорих единствено и само за тази статия. Съгласих се с теб, че за пикълбола  и  Carbonaro. (беседа) 18:37, 30 ноември 2023 (UTC)
thread_title:  Мерни единици 

message: Не съм убеден че това е възприето определение. Граматически е правилно, но ракетен го асоциирам само с онези с ракетните двигатели. Сале (беседа) 13:33, 30 ноември 2023 (UTC)
replies: text: Интересното в случая е, че при тениса наричаме устройството за удар ракета, но при тениса на маса „хилка“. При бадминтона и скуоша обаче също е ракета.--Ģiverņ (беседа) 14:16, 30 ноември 2023 (UTC)
replies: text: :Givern, доколкото съм запознат хилка е само разговорно а официалният термин също е ракета. Сале (беседа) 14:29, 30 ноември 2023 (UTC)
replies: text: ::Да, определено официалният термин би трябвало да е ракета. Това се използва и от самата федерация, въпреки че хилка е доста по-наложено разговорно.--Ģiverņ (беседа) 14:43, 30 ноември 2023 (UTC)
thread_title:  Ракетен спорт?
Беседа:Особености при изказа в Лесковдол

message: Имам сериозни съмнения, че говор с такова наименование съществува в българската диалектология. Моля Потребител:D2xv да посочи нагледно в кой източник се използва това наименование като отделен говор/диалект. --Стан (беседа) 16:54, 1 декември 2023 (UTC)
replies: text: Здравейте.

text: Съгласен съм с Вас, такъв говор, поне изследван или документиран официално няма. Статията съм кръстил така с цел да бъде свързвана с начина на говорене/диалекта в селото. Ще се радвам ако имате предложение как да прекръстя страницата, така че да продължи да отговаря на съдържанието, без да звучи подвеждащо.

text: Поздрави. Владов (беседа) 18:37, 1 декември 2023 (UTC)
replies: text: :D2xv, проблемът е че Уикипедия не допуска оригинални изследвания в това число дефинирането на нови термини според У:БОИ#Какво е оригинално изследване? а случаят е точно такъв. Сале (беседа) 21:15, 1 декември 2023 (UTC)
replies: text: ::Разбирам напълно. Не съм експерт по темата с говорите и диалектите, така че въпросът ми с какво да заменя думата "говор" в статията: коректно ли е например "диалектна форма" или да говоря за "особеностите на говора в селото"? Или нещо друго? Владов (беседа) 21:35, 1 декември 2023 (UTC)
replies: text: ::: По-същественият въпрос е дали наистина става дума за особености, които да го обособяват в самостоятелен обект. И аз не съм експерт, но на пръв поглед не виждам нищо толкова специфично - софийски говор с врачанско влияние, вероятно обичаен за цялото Искърско дефиле. --Спас Колев (беседа) 07:14, 2 декември 2023 (UTC)
thread_title:  Оригинално изследване
Шаблон беседа:Конгреси на СМЕО

message: Не е ли по-добре човешки хоризонтален като другите? Мико (беседа) 15:35, 2 декември 2023 (UTC)
replies: text: Ами аз го копирах от този за Илинденската организация. Ако прецениш - изръчкай го, нямам претенции. --Протогер (беседа) 16:32, 2 декември 2023 (UTC)
thread_title:  Хоризонтален 

message: Логиката е, че конгреси се провеждат ежегодно в началото на годината (вероятно по устава) след 1923 г. Още в 1924 г. имаме нов конституиран НК, имаме споменаване на конгрес от 1925 (без конкретна номерация). В тоя ред на мисли това вероятно са Втори и Трети конгрес. Нищо не намирам засега за Петия от 1925 г. и за Деветия от 1930 или по-вероятно от 1931 г. --Протогер (беседа) 06:47, 3 декември 2023 (UTC)
thread_title:  Хронология и номерация
Беседа:Чавдар Чернев

message: Не е посочена книгата, която е цитирана (Методиев, 2015). Carbonaro. (беседа) 16:09, 2 декември 2023 (UTC)
replies: text: Мерси, проспал съм. --Спас Колев (беседа) 07:05, 3 декември 2023 (UTC)
thread_title:  Не е посочена книгата
Беседа:Леа Иванова

message: След атентата в църквата "Света Неделя" родителите й с петте си дъщери се местят в Цариград поради комунистическите убеждения на баща ѝ, художник по професия.
Горното трябва да се уточни - къде в едночасовия филм се споменава? Иначе просто седи без източник.-- Алиса Селезньова (беседа) 18:34, 4 декември 2023 (UTC)
replies: text: Допълнение по темата, макар и от блиц (но източникът, Ангел Везнев, не буди съмненията ми): „Баща ѝ, за когото тя казва, че е художник, работеше главно като бояджия. Те са от Дупница. Баща ѝ участвал във “великия атентат” на църквата “Свети Крал”, сега “Света Неделя”. Комунист. “Не човек, а желязо!” И след това духват цялото семейство в Истанбул да не вземат да го тикнат в затвора. Не знам като какъв е участвал в атентата. Може да е носил динамита горе?!/смях/ Заселват се там в гръцкия квартал. От шубе да не го гепят.- Това от нея ли си го чул? - От нея“. --Randona.bg (беседа) 20:02, 4 декември 2023 (UTC)

text: И друга версия: бащата, художник, участвал в атентата, но избягал сам в Турция, а майката с децата е в Дупница и е тютюноработничка; отиват в София и после при бащата в Турция . Това ми се струва най-достоверно. Каквото и да казват във филма, може да е от многото легенди. --Randona.bg (беседа) 20:27, 4 декември 2023 (UTC)

text: От 7-ма минута.

text: Също там, а и в писмените източници, името е Лиляна Иванова Иванова, а не Лилия. Rrriiibbb (беседа) 23:16, 4 декември 2023 (UTC)
replies: text: :Не и според цитираните източници.—-Алиса Селезньова (беседа) 02:47, 5 декември 2023 (UTC)
replies: text: ::БНТ представя: "Обичам те, Леа!" 7 мин: „Истинското име на Леа е Лиляна Иванова".

text: ::https://www.168chasa.bg/article/15255389: „Истинското име на Леа е Лиляна".

text: ::https://www.ploshtadslaveikov.com/lea-ivanova-momicheto-ot-ploshtad-slavejkov/ смесва разказа за живота на Леа и за филма „Пеещите обувки“, а в него имената на героите са Лия и Едвард, както са посочени в https://www.ndk.bg/news/filmat-peeshtite-obuvki-s-balgarska-premiera-na-kinomaniya-2016-3754-1

text: ::Също така смятам, че е удачна редакцията „Според режисьора Радослав Спасов, на когото Еди Казасян предоставя досието на Леа Иванова, тя става сътрудничка на Държавна сигурност.“, защото това не е просто недоказано подозрение на Спасов, който е бил и близък приятел на Казасян и свидетел на терзанията му, когато научава (което е описано и в цитираните източници). Rrriiibbb (беседа) 17:54, 5 декември 2023 (UTC)
thread_title:  Преместено
Беседа:Драга Дюлгерова

message: Не мога да сложа снимка на Драга Дюлгерова. Качвах я, правех я  ... Помагайте! Dimitariv (беседа) 13:16, 5 декември 2023 (UTC)
replies: text: Стана накрая.

text: Страницата ми изглежда зле. Dimitariv (беседа) 13:22, 5 декември 2023 (UTC)
thread_title:  Снимка
Категория беседа:Участници в комунистическата съпротива във Вардарска Македония

message: Освен че е пропаганден и антиисторически термин, това НОВМ на никого нищо не му говори. Мисля да преместя на Участници в комунистическата съпротива във Вардарска Македония. Каквото е и името на статията ни. Мико (беседа) 08:14, 6 декември 2023 (UTC)
replies: text: Да, съгласен. --Протогер (беседа) 05:47, 7 декември 2023 (UTC)
thread_title:  НОВМ
Беседа:Д-25

message: Хора, това което е писано в статията се отнася до танковото оръдие, което обаче има много малко общо с визуализацията. А МЕП водят към първообраза му, който не е Д-25. а А-19. Пренасочването е грешно. Или самостоятелна статия, или поне две-три думи за първообраза.... Петър Дервишев (беседа) 10:12, 6 декември 2023 (UTC)
replies: text: Петър Дервишев, по-скоро е за разширяване и преименуване. Поне в руската и английската Уикипедии Д-25 е споменато само като вариант на A-19 без отделна статия. Затова и МЕП сочат натам. Сале (беседа) 10:24, 6 декември 2023 (UTC)
thread_title:  Това не е Д-25, МЕП са грешни
Беседа:Иван Алексиев (офицер)

message: Петко Теофилов, практически основател на модерното музейно дело в Копривщица. Автор на литература за историята на града. Luxferuer (беседа) 14:18, 6 декември 2023 (UTC)
replies: text: Моля да се обоснове в какво се заключава неблагодежността на посочения източник. --Luxferuer (беседа) 14:23, 6 декември 2023 (UTC)
replies: text: : Целият жанр на партизанската литература има преди всичко пропагандна цел - да се преувеличава и представя в положителна светлина дейността на БКП преди преврата. Дори фактологията да е близка до истината (макар да има много примери за обратното), патетичната стилистика и хвалебствените оценки в подобни книги не следва да се приемат буквално. Не изглежда правдободобно местен музеен уредник да не е заработил добросъвестно хонорара си и да се е отклонил от конвенциите на жанра. --Спас Колев (беседа) 13:39, 7 декември 2023 (UTC)
1). Отговора на колегата не съдържа нищо друго, освен всеизвестно клише. 2). Петко Теофилов не е кой да е местен музеен уредник. Носител е на орден Кирил и Методий I степен и е Почетен гражданин на Копривщица от забележете: 2014 г., 43 г. след смъртта му. 3). Книгата В бой с Фашизма съдържа кратки биографии на хората, чиито имена са изписани на Братската могила в града. 4). Половината имена са на анархисти и според колегата иззлиа, че БКП е ангажирана с пропаганда на анархизма, което от своя страна си е наистина новаторско и авангардно откритие. 5). За илюстрации на приносите на Петко Теофилов неговите колеги го наричат Последният копривщенски възрожденец.
thread_title:  Източник